Diari Oficial de la Generalitat Valenciana


Sumari del DOGV 7480, del 06-03-2015 (2015/1947)

RESOLUCIÓ de 26 de febrer de 2014, de la Conselleria d'Hisenda i Administració Pública, per la qual s'autoritza generar crèdit en el capítol 2 del programa 323.10, Promoció de les Famílies i les Dones, de la Conselleria de Benestar Social, per ingressos finalistes no previstos, per import de 400.835 euros. Expedient número 16.003/15-007.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1947


Data del document
:   26-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 26 de febrer de 2014, de la Conselleria d'Hisenda i Administració Pública, per la qual s'autoritza generar crèdit en el capítol 2 del programa 323.10, Promoció de les Famílies i les Dones, de la Conselleria de Benestar Social, per ingressos finalistes no previstos, per import de 400.835 euros. Expedient número 16.003/15-007. [2015/1947]  
La Llei Orgànica 1/2004, de Mesures de Protecció Integral contra la Violència de Gènere, establix el dret tant de les dones víctimes de violència de gènere, com dels menors la pàtria potestat o guàrdia i custòdia dels quals corresponga a la persona agredida, a una assistència social integral que serà prestada per les comunitats autònomes i corporacions locals, sense perjuí de les aportacions que per a esta finalitat realitze l'Administració General de l'Estat. Per Acord del Consell de Ministres es van formalitzar durant 2014 els criteris i la distribució resultant del crèdit per al desenrotllament de programes i la prestació de servicis que garantisquen el dret a l'esmentada assistència social integral, i es van assignar a la Comunitat Valenciana un total de 400.835 euros, dels quals 262.800 són per a assegurar l'assistència integral a dones víctimes d'esta violència, i els restants 138.035 per a atenció especialitzada a menors exposats a esta.  
La Conselleria de Benestar Social proposa generar crèdits a càrrec dels mencionats ingressos en el capítol 2 del programa 323.10, a què s'imputen les actuacions i servicis que originen els fons.  
En conseqüència, i en virtut del que disposen els articles 18 i 20 de la Llei 8/2014, de Pressupostos de la Generalitat per a 2015, esta Conselleria d'Hisenda i Administració Pública adopta la següent resolució:  
  
  
Primer  
S'autoritza l'augment del pressupost d'ingressos en l'aplicació 401.08, «Transferències corrents finalistes de l'Administració de l'Estat. Àrea de Treball i Servicis Socials», per import de 400.835 euros.  
  
  
Segon  
S'autoritza l'augment de crèdit en l'aplicació 29.99.27.334.89.8 per import de 400.835 euros.  
  
Tercer  
Com a conseqüència de l'import generat, es modifiquen en la FP3 del programa 323.10 les dades relatives a l'ingrés 401.08, que queden establides en els termes següents:  
  
Codi. Ing. Origen / Destinació del finançament Cap. Projecte Import  
401.08 Àrea de Treball i Servicis Socials 739.345,00  
 Programa lluita contra la violència de gènere 4 T6383 338.510,00  
 Programes assistència social integral a víctimes de la violència de gènere 2 NA 400.835,00  
  
  
  
València, 26 de febrer de 2015.- El conseller d'Hisenda i Administració Pública: Juan Carlos Moragues Ferrer.